
VERTĖJO ŽODIS 


Gali atrodyti keista, kad popiežiaus Leono XIII enciklika, 
parašyta daugiau kaip prieš 70 metų, yra verčiama į lietuvių 
kalbą. Argi jau nėra naujesnių ir aktualesnių temų? Kam čia 
numirėlius iš kapų kelti? Tiesa, taip gali atrodyti tik paviršu- 
tiniškam stebėtojui: idėjos niekad nesensta. Taigi yra tokių 
temų, kurios laikui bėgant nustoja savo aktualumo, o kitos 
tampa dar aktualesnės. Be abejo, paskutinė enciklikos dalis, 
kalbanti apie Bažnyčios organizacijas, yra jau pasenusi. Dabar 
jau turime ne tik tretininkus ir Šv. Vincento Pauliečio šalpos 
draugiją, bet plačiai iškerojusią katalikų akciją su „Ateitinin- 
kais“, Vyčiais ir daugybe įvairių specialių organizacijų. Orga- 
nizacinėje srityje Bažnyčia per paskutinę pusę šimtmečio yra 
padariusi milžinišką pažangą, tačiau savo požiūriu į frankma- 
sonus ir komunistus toji enciklika yra dar aktualesnė. Nuo 
enciklikos „Humanum Genus“ pasirodymo šėtono kariai taip 
pat yra padarę didelę pažangą, ir kai kurie enciklikoj išreikšti 
pranašavimai jau yra virtę žiauria tikrove. Žmonijos didžiosios 
kovos abu frontai yra pagyvėję, O ypač pragaro frontas kovo- 
ja su amžiais negirdėtu įsiutimu ir žiaurumu. Žmonių ben- 
druomenė yra atsidūrusi ant baisaus bedugnės kranto. Ir tik 
antgamtinė pagalba gali išvesti žmones iš vis didėjančios ir 
kankinančios baimės dėl rytojaus. Daugelio valstybių valdžia 
yra masonų rankose, 0 jų išperėti komunistai tarytum koks 
raudonasis maras grasina visam pasauliui. Masonai tikisi, kad 
jau netoli tas laikas, kai galės paimti viso pasaulio valdžią į 
vienas rankas ir paskelbti žiauriausią diktatūrą. Daugelis pa- 
saulio karalysčių jau sugriuvo, patekusios į frankmasonų 
paspęstus spąstus, o kitos valstybės laukia savo eilės. Po visų 
valstybių pamatais jau knisasi priešas, sukeldamas depresijas, 
infliaciją, streikus, norėdamas jas sužlugdyti ekonomiškai ir 


politiškai. Savo galutinam tikslui pasiekti frankmasonai pla- 
nuoja Trečiąjį pasaulinį karą, kuriame komunistinės valstybės 
susikirstų su antikomunistinėmis. Didieji tarptautiniai banki- 
ninkai remtų ir vieną, ir antrą pusę, kad tuo pačiu laiku žlug- 
tų jų pagimdytas komunizmas ir krikščioniškoji opozicija. Kada 
žmonės bus revoliucijų ir karų be galo išvarginti ir trokš tai- 
kos bet kuria kaina, tada frankmasonai visais propagandos 
būdais skelbs vienos pasaulio valstybės idėją, kaip tobuliau- 
sios valstybės formą. Jau dabar jų kontroliuojama didžioji 
pasaulio spauda kartais perša skaitytojams tą mintį, bet gra- 
žiomis spalvomis nupiešia tik gerąją pusę, sąmoningai nutylė- 
dami blogąsias tokios valstybės puses. Mes, lietuviai, kaip ir 
daugelis kitų, galėjome pasprukti nuo komunistinio teroro tik 
dėl to, kad pasaulyje dar buvo ir daugiau valstybių. Kur tektų 
sprukti, jei būtų sudaryta viena diktatūrinė pasaulio valstybė? 
Jei kada tamsios ir naivios minios paklausytų vienos valsty- 
bės atstovų — agitatorių saldliežuvavimų ir nubalsuotų už 
vieną viso pasaulio valstybių federaciją, tada ILLUMINATI 
— „apšviestieji“ Liuciferio šviesa — pavergtų žmonių protus 
ir kūnus. Tada prasidėtų nauja visiškos vergijos epocha: be- 
liktų didieji ponai ir nežydai vergai, ir krikščioniškoji kultūra 
būtų palaidota. Vienvaldžių imperijos keliui parengti frankma- 
sonai kultūros, mokslo, pažangos ir sveikatos sumetimais ska- 
tina rasių sumaišymą, gimdymų kontrolę, religinį indiferen- 
tizmą ir kitas žalingas idėjas. Tuo pačiu tikslu tarptautiniai 
bankininkai finansuoja revoliucijas, karus, dirbtinai sukelia 
depresijas ir pinigų infliacijas, kad pasaulyje įsivyrautų eko- 
nominė ir dvasinė suirutė. Yra kas sąmoningai platina blogą 
spaudą ir demoralizuojančius filmus, o kai kurią, jiems labai 
priešingą, spaudą išperka ir sunaikina, kad plačiosios masės 
nesužinotų tikros tiesos. Nei Tautų Sąjunga, nei Tarptautinis 
Teismas, nei dabartinė Jungtinių Tautų Organizacija neatneš 
žmonijai šviesesnio rytojaus, nes stovi ant apgaulingų pama- 
tų. Tautų Sąjunga jau seniai subankrutavo nepasiekusi savo 
tikslo. Tokiu pat keliu eina ir Jungtinių Tautų Organizacija, ir 
nėra ko gero iš jos tikėtis. Praktiškai neišsprendė patenkina- 


mai nė vienos svarbesnės problemos, bet, atvirkščiai, tik dar 
daugiau supainiojo ir padarė nepataisomos žalos, kaip aiškiai 
byloja pateikti faktai. Tos tarptautinės institucijos nesirūpina 
tikra tautų gerove, bet tiktai skina kelią vienai pasaulio vals- 
tybių federacijai — vienai tarptautinių bankininkų diktatūrai. 
Jie dabar yra visur įpiršę aukso standartą, kuris klampina į 
astronomines skolas ir didžiausias valstybes, verčia jas būti 
priklausomas nuo privačių tarptautinių bankininkų. Nors na- 
cių Vokietija pridarė labai daug politinių ir kitokių klaidų, bet 
tenka pripažinti, kad valstybės pinigas buvo nepagrįstas auk- 
su, bet (labai protingai) valstybės turtais ir žmonių darbu. Dėl 
to Vokietija neklimpo į skolas ir todėl įsiutino tarptautinius 
bankininkus, kad nepriklauso nuo jų malonės ir neduoda jiems 
pelno. Tai buvo pati svarbiausia priežastis, dėl kurios kilo 
Antrasis pasaulinis karas. 

Būčiau labai dėkingas, jei šis mano darbas atvertų akis ne 
vienam politikos klystkeliuose pasimetusiam mūsų tautiečiui, 
ypač tiems, kurie vadovauja politikai ir švietimui, ir apskritai 
visiems mūsų visuomenininkams, taip pat ir paprastiems pi- 
liečiams, kurie eina atiduoti savo balso valstybiniuose ar savi- 
valdybių rinkimuose. 


K. A. S. 


POPIEŽIAUS LEONO XIII 


„HUMANUM GENUS“' 


ENCIKLIKA APIE FRANKMASONUS 


Garbingiesiems Mūsų Broliams, Patriarchams, Primams, 
Arkivyskupams ir Vyskupams visame katalikų pasaulyje. 


Garbingieji Broliai, 


Sveikinimas ir Apaštališkasis Palaiminimas. 


Dvi karalystės 


Žmonių giminė po nelaimingo atkritimo nuo Dievo, Kūrėjo 
ir dangiškųjų dovanų davėjo, „dėl velnio pavydo“ yra pasida- 
lijusi į dvi skirtingas ir priešingas dalis. Viena jų nuolatos 
kovoja už tiesą ir dorą, o antra — už tai, kas dorai ir tiesai yra 
priešinga. Viena yra vadinama Dievo Karalystė žemėje — Jė- 
zaus Kristaus Bažnyčia. Ir tie, kurie trokšta visa širdimi būti 
su ja susijungę, kad būtų išganyti, turi būtinai visu protu ir 
visa valia tarnauti Dievui ir Jo vienatiniam Sūnui. Antra yra 
šėtono karalystė. Jo valioje ir kontrolėje yra visi tie, kurie 
seka pragaištingu savo vado šėtono ir pražūtingų mūsų pir- 
mųjų tėvų pavyzdžiu, kurie yra atsisakę paklusti dieviškajam 
ir amžinajam įstatymui ir kurie visokiais būdais stengiasi pa- 
niekinti Dievą ir su Juo kovoti. 


Dvi meilės ir du miestai 


Tas dvi karalystes šv. Augustinas puikiai pavaizduoja kaip 
du miestus, kurie turi skirtingus įstatymus, nes siekia priešin- 
gų tikslų; ir trumpai, ir aiškiai nusako jų veikiančias priežastis 
šiais žodžiais: „Dvi meilės sukūrė du miestus: savimyla, pasi- 
ryžusi net Dievą paniekinti, sukūrė pasaulio miestą; ir Dievo 
meilė — pasiryžusi net pati save paniekinti — sukūrė Dievo 
miestą. Visais laikais tiedu miestai tarp savęs kovojo įvairiau- 
siais ginklais, visokiausia kovų taktika, nors ne visada įnirtin- 
gai puldami. Tačiau šiuo metu blogio šalininkai, atrodo, susi- 
vienijo ir įnirtingai kovoja, vadovaujami ar globojami gerai 
organizuotos ir plačiai pasklidusios organizacijos, vadinamosios 
masonerijos, arba frankmasonų. Dabar jie, neslėpdami savo 
tikslų, išdidžiai kelia maištą prieš patį Dievą. Jie visiškai vie- 
Šai ir atvirai nori sugriauti šventąją Dievo Bažnyčią. Tai daro, 
norėdami visiškai sugadinti krikščionių tautas ir, jei būtų ga- 
lima, visą tą palaimą, kurią yra mums atnešęs Jėzus Kristus, 
mūsų Atpirkėjas. Matydami tokias blogybes ir apgailestauda- 
mi dėl jų, Mes turime iš artimo meilės dažnai šauktis Dievo: 
„Tavo priešai kelia didelį triukšmą, ir tie, kurie Tavęs ne- 
kenčia, iškėlė galvas. Jie sudarė nedorą sutartį prieš Tavo 
tautą ir surengė sąmokslą prieš Tavo šventuosius. Jie tarė: 
„Eikime ir sunaikinkime juos taip, kad jie daugiau nebūtų 
tauta“. 


Popiežiaus pareiga 


Tokiu kritiškų metu, kai krikščionys yra taip žiauriai puo- 
lami ir spaudžiami, yra Mūsų pareiga įspėti apie pavojų ir 
nurodyti, kas yra priešai, ir, kiek Mūsų galia leidžia, vadovau- 
ti kovai su jų piktais planais, kad nepražūtų tie, kurių išgany- 
mas yra Mums pavestas, ir kad Jėzaus Kristaus Mums paves- 
ta karalystė ne tik išsilaikytų savo pilnatvėje, bet kad augtų ir 
plėstųsi visame pasaulyje. 

Mūsų pirmtakų įspėjimai 


Romos popiežiai, Mūsų pirmtakai, nuolat budėjo, kad krikš- 
čionių tautos būtų saugios. Greitai pastebėjo ir išvilko į die- 
nos šviesą baisųjį priešą ir jo kėslus iš jo tamsių, slaptų są- 
mokslo lindynių ir, pirmai progai pasitaikius, aiškiai ir teisin- 
gaiviską numatydami, įspėjo valstybių valdovus ir tautas sau- 
gotis parengtų puolimų ir pinklių jiems apgauti. 


Nuo Klemenso XIII iki Pijaus IX 


Pirmasis pavojaus ženklas buvo duotas Klemenso XII 1738 
metais. Jo potvarkiai buvo patvirtinti ir pakartoti Benedikto 
XIV. Pijus VII ėjo tuo pačiu keliu. Leonas XII savo raštu 
„Guo graviora“ surinko visus ankstesniųjų popiežių, pasisa- 
kiusių tuo reikalu, aktus ir dekretus, juos ratifikavo ir patvir- 
tino visiems laikams. Apie tą patį kalbėjo Pijus VIII, Gregori- 
jus XVI ir daugelį kartų — Pijus IX. 


Bažnyčia, valstybė ir masonerija 


Kai tik masonų sektos konstitucija ir dvasia buvo aiškiai 
suprastos iš akivaizdžių jos veikimo ženklų, iš tikrų faktų, iš 
jų paskelbtų įstatymų, iš jos apeigų ir paaiškinimų, pridedant 
dažnai asmeninius parodymus tų, kurie yra dalyvavę jų slap- 
tuose posėdžiuose ir susirinkimuose, Apaštalų Sostas viešai 
paskelbė egzistuojančią masonų sektą ir jos konstituciją, kaip 
priešingą įstatymams ir teisei, ne mažiau žalingą tiek krikš- 
čionybei, tiek valstybei. Griežčiausiai uždraudė tai sektai pri- 
klausyti, o jei kas nepaklausytų, būtų Bažnyčios nubaustas, 
kaip yra baudžiami ypatingai nusikaltę piktadariai. Masonai 
dėl to labai užsirūstino ir, tikėdamiesi susilpninti Bažnyčios 
dekretų jėgą, juos niekino, šmeižė; kaltino, kad popiežiai, per- 
žengę nuosaikumo ribas, savo potvarkiais ir sprendimais pa- 
darė neteisingus nutarimus. 

Tuo būdu jie stengiasi sumažinti popiežių konstitucijų au- 
toritetą ir svarbą. Tačiau visuomenėje buvo žmonių, kurie, 

nors ir nenoromis, pripažino, kad popiežiai pasielgė teisėtai, 
pagal katalikų mokslą ir drausmę. Popiežiai gavo tokį pat 
pritarimą, išreikštą gana stipriais žodžiais, iš daugelio valsty- 
bių galvų, kurios jau irgi mąstė apie jų pačių pastebėtus įvykius 
ir kaip apie tai informuoti Šventąjį Sostą, arba, tarpusavy 
susitarus, ypatingais įstatymais masonus sutramdyti kaip la- 
bai kenksmingus visuomenės santvarkai tokiose šalyse, kaip 
antai: Olandijoje, Austrijoje, Šveicarijoje, Ispanijoje, Bavari- 
joje, Savojoje ir keliose Italijos provincijose. 


Mūsų pirmtakų įspėjimas buvo teisingas 


Bet, kas svarbiausia, dalykų raida įrodė mūsų pirmtakų 
išmintį. Jų tėviškas rūpestis ir pastangos ne visada ir ne visur 
atnešė pageidaujamų vaisių, nes kai kurie buvo gudrūs, apsi- 
metę, klastingi ir veiklūs blogio pasiuntiniai arba paskendę 
savo asmeniniuose reikaluose, lengvapėdiškai žiūrį į viską, 
kas jiems tuo metu tiesiogiai nesvarbu. Dėl viso to sekta per 
pusantro šimto metų tiek sustiprėjo, kad per suktybes ir aki- 
plėšiškumus pajėgė įlįsti į visas valdžios institucijas taip, kad 
virto beveik valdančia jėga. Toks greitas ir baisus jų išsiplėti- 
mas atnešė Bažnyčiai, valstybei ir žmonijai didelę žalą, kurią 
Mūsų pirmtakai jau seniai buvo numatę. Kadangi dabar susi- 
darė tokios aplinkybės, yra rimto pagrindo bijoti, ne tiek Baž- 
nyčiai (jos pagrindai yra tiek tvirti, kad jokia žemiška jėga 
negali jų išgriauti), bet ypač toms valstybėms, kuriose įsiga- 
lėjo arba ta sekta, apie kurią pirma kalbėjome, arba kitos 
panašios sektos ar draugijos, kurios nuo jų priklauso ir yra jų 
mokinės. 


Masonų mokslas ir tikslai 


Dėl tų priežasčių Mes tol nestojome į atvirą ir griežtą 
kovą, kol visai aiškiai nematėme ir nejautėme, kad tai Mūsų 
pareiga panaudoti Mūsų autoritetą prieš taip baisiai pasklidusį 
blogį. Mes jau keletą kartų tam tikromis progomis iškėlėme 
pagrindinius jų klaidingo mokslo dalykus, kurie ypatingu bū- 

du parodė pragaištingą masonų nuomonių ir minčių įtaką. 
Taigi enciklikoje ,„Guod Apostolici muneris“ Mes stengėmės 
atremti šlykščius ir išsigimusius socializmo ir komunizmo 
mokslus. Vėliau kita enciklika „Arcanum“ rūpinomės apginti 
ir išaiškinti tikrą ir natūralią mintį šeimyninio gyvenimo, ku- 
rio šaltinis ir pradžia yra moterystė. 

Enciklikoje „Diuturnum“ Mes aprašėme politinės val- 
džios idealą, paremtą krikščioniškosios minties pagrindais, 
kuris stebėtinai derinasi ir su įgimta daiktų tvarka, ir su val- 
dovų bei tautų gerove. Dabar Mes, sekdami savo pirmtakų 
pavyzdžiu, esame pasiryžę išaiškinti pačią masonų organizaci- 
ją, ko ji moko, kokie jos tikslai, koks jos galvojimo ir veikimo 
būdas, kad galėtume ko aiškiausiai iškelti aikštėn jos blogio 
jėgą ir padaryti, ką pajėgiame, kad būtų sustabdytas tas 
limpamas maras. 


Visų slaptųjų organizacijų vieningumas 


Yra keliolika organizacijų, kurios, nors skiriasi savo pava- 
dinimais, apeigomis, išorine forma ir kilme, tačiau taip vieningai 
siekia bendro tikslo ir daug kur turi panašias pagrindines nuo- 
mones, kad iš tikrųjų jos yra ta pati frankmasonų sekta, kuri 
yra lyg tam tikras centras, iš kurio visos išeina ir į kurią 
grįžta. Dabar jos nenori daugiau pasilikti ir atrodyti slaptos; 
jos šaukia susirinkimus dieną ir viešai, leidžia savo spaudą, o 
vis dėlto, jei atidžiau pažiūrėsime, pamatysime, jog turi slap- 
tųjų draugijų pobūdį ir papročius. Jose dedasi daug paslaptin- 
gų dalykų, kuriuos paprastai stengiasi rūpestingiausiai pri- 
dengti ne tik nuo svetimų akių, bet taip pat ir nuo daugumos 
tikrų savo narių. Pavyzdžiui: stengiasi nuslėpti slaptus ir galu- 
tinius organizacijos tikslus, svarbiausių vadų vardus, kai ku- 
riuos slaptus uždarus susirinkimus, tų susirinkimų nutarimus 
ir būdus, kaip juos įgyvendinti. Be abejo, ne visi nariai yra 
lygūs. Vieni turi daugiau pareigų, o kiti — daugiau teisių ir 
privilegijų. Nariai labai skiriasi pagal jiems suteiktus laips- 
nius: ne visiems leista pažinti visas paslaptis, tačiau visi yra 
griežtos drausmės sukaustyti. 


Paslaptis ir apgaulė 


Frankmasonų kandidatams paprastai yra įsakyta pasiža- 
dėti ir ypatinga priesaika prisiekti niekada, jokiam asmeniui, 
jokiu būdu ir jokiomis aplinkybėmis neišduoti, kas yra kiti 
nariai, kokie yra ėjimai ir taktika, ir kas buvo svarstyta susi- 
rinkimuose. Taigi frankmasonai savo apgaulingu išoriniu pa- 
sireiškimu ir visada tokiu pat apsimetimu, panašiai kaip seno- 
vės klaidatikiai manichėjai, stengiasi kiek galėdami užsimas- 
kuoti — prisidengti ir neturėti kitų liudytojų kaip tik savo 
narius. Kad geriau save paslėptų, jie dažnai dangstosi rašyto- 
jų, mokslininkų skraiste, kaip mokslo ir šviesos nešėjai. Jie 
kalba apie savo uolumą ir pastangas nešti kultūrą, dedasi 
vargšų draugais ir skelbia, kad vienas didžiausių jų troškimų 
ir tikslų yra pagerinti liaudies gyvenimo lygį, kad kuo dau- 
giau žmonių galėtų pasinaudoti socialinio ir visuomeninio gy- 
venimo nauda. Tai, ko jie giriasi siekią, dar ne viskas; tai tik 
priedanga kitiems didesniems tikslams pasiekti. Kas nori tapti 
frankmasonu, turi nuo pat įstojimo dienos pasižadėti visiškai 
klusniai ir ištikimai klausyti vadų ir mokytojų, vykdyti jų 
įsakymus ir valią, nelaukiant griežto paliepimo, bet turi už- 
tekti ir mažiausio jų vadų valios pareiškimo ženklo; o jei pasi- 
taikytų, kad kuris nepaklausytų, tuo atveju turi pasiduoti nors 
ir žiauriausioms bausmėms, net mirties bausmę turi būti pasiry- 
žęs priimti. Jei kas būna susektas išdavęs sektos darbus arba 
atsisakęs vykdyti duotus įsakymus, tas iš tikrųjų būna baisiai 
nubaustas, bet taip gudriai, kad žudikas labai dažnai išvengia 
kalėjimo ir bausmės. 


Blogi masonų darbų vaisiai 


Skatinti slaptai supančioti žmones, lyg kokius vergus, ir 
aiškiai nepasakyti, kuriam tikslui, panaudoti pavergtus žmo- 
nes aklai pildyti kitų užmačias, apginkluoti žmogų kraujo pra- 
liejimui ir jį užtikrinti, kad nusikaltimas nebus nubaustas — 
tai yra kažkas tikrai baisaus ir šlykštaus, kad tiesiog supurto 

žmogišką prigimtį. Sveikas protas ir teisingumas aiškiai rodo, 
kad organizacija, apie kurią čia kalbame, yra stačiai priešinga 
teisingumui ir gamtos teisei. Juo labiau kad yra dar aiškesnių 
įrodymų, kad visa tai yra priešinga ir įgimtai dorovei. Nors 
tie jų melai yra gudriai apgaubti didžia paslaptinga skraiste, 
bet vis tiek vienu ar kitu būdu aiškėja jų atsiradimo šaltinis ir 
priežastys. „Geras medis negali duoti blogų vaisių, o netikęs 
— gerų." 

Masonų sektos vaisiai yra labai pragaištingi ir kartūs. Iš 
to, ką anksčiau akivaizdžiai įrodėme, t. y., kad jų galutinis 
tikslas — visiškai sugriauti krikščionybės mokslo sukurtą re- 
liginę ir politinę pasaulio santvarką, o vietoj jos pagal jų idė- 
jas įvesti naują santvarką, kurios pagrindai ir įstatymai remtų- 
si grynu NATŪRALIZMU. 


Masonai ir jų pagalbinės organizacijos 


Tai, ką mes sakėme ar sakysime, reikia suprasti, kad 
yra sakoma apie masonų organizaciją kaip tokią apskritai ir 
apie kitas tokias organizacijas, su kuriomis jie turi ryšį, bet 
ne apie jos atskirus asmenis. Gali būti tarp jų asmenų, o 
tokių yra nemažai, kurie, nors ir yra kalti, kad įsipainiojo į 
tokias draugijas, tačiau jie patys nėra tų kriminalinių nusi- 
kaltimų dalyviai ir nežino tų galutinių tikslų, kuriuos sten- 
'giasi pasiekti. Kai kurios jiems priklausančios organizaci- 
jos gal jokiu būdu nepritartų galutinėms, savaime plau- 
kiančioms išvadoms iš tų principų, kuriuos jie išpažįsta. 
Taip vyksta dėl nežinojimo ir sąmoningumo stokos. Jei jie 
visa tai aiškiai sužinotų, tikriausiai patys pasibaisėtų, į ko- 
kias pinkles įsipainiojo dėl savo neišmanymo. Kiti iš jų yra 
vietos ir laiko aplinkybių vedami ir nori pasiekti mažesnių 
tikslų, negu kiti siekia. Tačiau ir tie dėl minėtų priežasčių 
negali būti laikomi svetimais masonų federacijai, nes toji 
federacija turi būti vertinama ne tiek iš to, ką ji padarė ar 
įgyvendino, kiek iš jos paskleistų nuomonių ir minčių visu- 
mos. 

Natūralizmo pradai 


Pagrindinis natūralizmo mokslas, kurį jau gana aiškiai 
nusako pats pavadinimas, yra tas, kad žmogaus prigimtis ir 
protas yra visų dalykų mokytojas ir vadas. Taip mąstant, jiems 
mažai rūpi pareigos Dievui, arba jas iškraipo klaidingos ir 
miglotos nuomonės. Jie nepripažįsta, kad pats Dievas būtų ko 
nors mokęs. Nepripažįsta tikėjimo dogmų, arba tiesų, kurios 
nėra suprantamos Žmogaus protui, nei jokio mokytojo, kurio 
autoritetu būtų galima pasitikėti. Kadangi Katalikų Bažny- 
čios pareiga yra skelbti iš Dievo gautas tiesas, mokyti, beje, 
apie malonę, arba dieviškąją pagalbą, reikalingą sielos išga- 
nymui, ginti jos autoriteto grynumą, priešų įniršis ir puolimas 
yra nukreipti ypač prieš Bažnyčią. 


Masonai palaiko natūralizmą 


Dabar pažiūrėkime, kaip masonų sekta elgiasi tikėjimo 
dalykuose, ypač ten, kur jie gali veikti nesivaržydami, ir kiek- 
vienas galės spręsti, ar jie iš tikrųjų palaiko natūralizmo poli- 
tiką, ar ne. Jau nuo labai senų laikų deda visas pastangas, kad 
galėtų pasiekti savo tikslų, būtent, kad valstybė nesiskaitytų 
su Bažnyčios pareigomis ir autoritetu; dėl tos pačios priežas- 
ties skelbia visuomenei ir kovoja, kad Bažnyčia būtų atskirta 
nuo valstybės. Taip katalikų tikėjimo įtaką jie visiškai 
eliminuoja įstatymams ir bendruomenei. Todėl jie nori, kad 
valstybė būtų tvarkoma, visiškai neatsižvelgiant į Bažnyčios 
įsakymus ir įstatymus. 


Masonai puola Kristaus Bažnyčią 


Jie mano, kad neužtenka su Bažnyčia — geriausia vadove 
— nesiskaityti, bet esą reikia ją įžeidinėti ir jai priešintis. Iš 
tikrųjų jie mano, kad gali nebaudžiami kalbomis, raštais ir 
savo mokslu pulti pačius katalikų tikėjimo pagrindus. Jie ne- 
paiso nei bažnytinės teisės, nei Bažnyčios dieviškos pasiunti- 
nybės. Bažnyčiai palieka tik truputėlį laisvės. Tokie jų įstaty- 
mai, paviršutiniškai žiūrint, neatrodo labai priešingi Bažny- 

čiai, bet iš tiesų taip sutvarkyti, kad trukdo Bažnyčiai laisvai 
veikti. Pavyzdžiui, ypatingus ir varžančius įstatymus taiko dva- 
sininkams, kad jie neturėtų tinkamų sąlygų veikti ir išsilaiky- 
ti, ir todėl jų vis mažėtų ir mažėtų. Mes matome bažnytinių 
nuosavybių likučius, suvaržytus griežčiausių potvarkių, ir ati- 
duotus valdžios administratorių valdžiai ir savivalei, visiškai 
sunaikintus vienuolynus ir išblaškytus vienuolius. 


Masonai puola Kristaus vietininką 


Jau nuo senų laikų priešai ypač puola Apaštalų Sostą ir 
Romos popiežių. Dėl tariamai rimtų priežasčių popiežius buvo 
pats pirmutinis išstumtas iš savo kunigaikštijos laisvės ir tei- 
sių tvirtovės — žemiškosios valstybės. Tuoj jam buvo sudarytos 
nepakenčiamos sąlygos, jį iš visų pusių supo sunkumai. Da- 
bar atėjo laikas, kai masonų sektos šalininkai atvirai pareiš- 
kia, ką slapčia jau nuo seniai tarp savęs tarėsi, kad šventa 
popiežiaus valdžia būtų panaikinta ir kad pati popiežiaus ins- 
titucija, kuri buvo įsteigta remiantis dieviška teise, būtų visiš- 
kai sunaikinta. Jei reikia daugiau įrodymų, pateiksiu dar vie- 
ną faktą, kuris buvo atskleistas gerai informuotų liudytojų. 
Vieni iš jų seniau, kiti visai neseniai yra pareiškę, kad maso- 
nai yra ypač nepermaldaujamai priešiški Bažnyčiai ir pasiryžę 
ją pulti ir kad jie niekad nenurims, kol nesugriaus visko, ką 
popiežiai yra padarę tikėjimo srityje. 


Masonai griauna visų tikėjimų pamatus 


Tuos, kurie tampa jų nariais, neverčia nei ženklais, nei 
žodžiais alsisakyti katalikų mokslo. Toks jų elgesys ne tik 
jiems nekenkia, bet dargi yra naudingas jų planams. Jie taip 
lengviau apgauna paprastus ir neakylus žmones ir pritraukia 
daugiau narių. Kadangi jie priima visokius, kurie tik pareiš- 
kia norą jiems priklausyti, nesvarbu, kokios jie būtų tiky- 
bos, dėl to skleidžia didžiausią šio amžiaus klaidą, kad tikė- 
jimas yra nesvarbus dalykas ir kad visi tikėjimai yra vienodi. 
Taip išvedžiodami, jie nori sugriauti visus tikėjimus, ypač 

katalikų, kuris, būdamas vienintelis tikras, negali būti laiko- 
mas tokiu, kaip ir visi kiti tikėjimai. Toks tvirtinimas — tai 
katalikų tikėjimo įžeidimas. 


Masonų pažiūros į Dievą 


Bet natūralistai eina daug toliau. Jie svarbiausiuose gyve- 
nimo reikaluose pasuka visiškai klaidingu keliu ir nueina iki 
neapgalvotų pragaištingų kraštutinumų, iš dalies dėl žmogiš- 
kos prigimties silpnumo, o gal Dievas jiems siunčia tai kaip 
teisingą bausmę už jų išdidumą. Taigi jie nelaiko tikrais ir 
pastoviais tų dalykų, kurie yra visiškai suprantami įgimta pro- 
to šviesa, kaip iš tikrųjų yra, — pavyzdžiui, Dievo buvimas, 
kad žmogaus siela yra ne medžiaginės prigimties ir nemirtin- 
ga. Masonų sekta, eidama panašiai klaidingu keliu, yra atsi- 
dūrusi panašiuose pavojuose. Nors apskritai jie galbūt pripa- 
žįsta Dievo buvimą, bet, jų liudijimu, ne visi ta tiesa tvirtai 
įsitikinę. Jie nė neslepia, kad Dievo buvimo klausimas yra 
didžiausia jų nesutarimų priežastis. Tikras dalykas, kad apie 
tai paskutiniu laiku tarp jų kilo dideli ginčai. Faktiškai sekta 
duoda didelę laisvę savo balsuotojams. Kiekvienai pusei yra 
duota teisė ginti savo nuomonę: ir tiems, kurie sako, kad 
Dievas yra, ir tiems, kurie sako, kad Dievo nėra. Ir tie, kurie 
užsispyrę ginčija, kad Dievo nėra, yra lygiai taip pat lengvai 
priimami, kaip ir tie, kurie teigia, kad Dievas yra. Jie, pa- 
našiai kaip panteistai, klaidingai supranta apie Dievą. Toks 
samprotavimas išstumia lauk tikrąją tiesą, o jos vietoje palie- 
ka kai kurias nesąmones apie dieviškąją prigimtį. 


Įgimtų teisių praradimas 


Kada pačios pagrindinės tiesos yra sugriautos arba susil- 
pnintos, tada ir tos kitos tiesos, kurias, remdamiesi sveiku 
protu, žinome iš prigimties, pradeda griūti, būtent, kad Die- 
vas Kūrėjas sukūrė viską savo laisva valia, kad pasaulis yra 
Apvaizdos valdomas, kad žmogaus siela yra nemirtinga, kad 
po šio žemiško gyvenimo bus kitas — amžinas gyvenimas. 

Dorovės pasekmės 


Atmetus tas tiesas, kurios yra gamtos pagrindai ir naudin- 
gos žinoti bei praktikuoti, lengvai galima numatyti, kas tokiu 
atveju gali atsitikti viešai ir privačiai dorovei. Mes čia nekal- 
bame apie dieviškąsias dorybes, kurių negalima praktikuoti 
arba įsigyti be ypatingos dovanos, vadinamos Dievo malone, 
kurios nė pėdsakų negalima rasti tuose, kurie atmeta žmoni- 
jos atpirkimo faktą, Dievo malonę, sakramentus ir dangaus 
džiaugsmus, kaip nežinomus. Mes čia kalbame apie pareigas, 
kurios remiasi įgimtu padorumu ir teisingumu, kad Dievas 
yra pasaulio Kūrėjas ir rūpestingas Valdovas, kad amžinasis 
įstatymas įsako laikytis įgimtos tvarkos ir draudžia ją ardyti, 
kad paskutinis žmogaus tikslas yra vertesnis už žmogiškus 
daiktus ir yra anapus šios žemės gyvenimo. Tokie yra visokio 
teisingumo ir dorovės šaltiniai ir pagrindai. 


Teisingumo pamatai sugriūva 


Atmetus tuos pagrindus, kaip natūralistai ir masonai 
pageidauja, tuojau nežinosim, kas teisinga ir kas neteisinga, 
arba kokie yra dorovės pagrindai. Taigi masonai palaiko ir 
platina laisvos dorovės mintį, kuria jaunimas turi būti auk- 
lėjamas, ir kad būtų siekiama mokyklose įvesti vadinamajį 
civilinį, nepriklausomą ir laisvą mokymą, t. y. be jokios 
tikybos. Bet kaip nepakankamas yra toks mokymas, kaip 
silpnas ir kaip lengvai aistrų blaškomas, aiškiai patvirtina 
labai liūdnos tokio mokymo pasekmės, kurios jau pasirodė 
gyvenime. Kur tik sekta pradėjo labiau valdyti, buvo 
atsisakyta krikščioniškojo auklėjimo, ten greitai pranyko 
geri darbai ir sugedo papročiai, ten pasklido baisios ir be- 
gėdiškos nuomonės, blogi darbai, labai išaugo akiplėšišku- 
mas. Dėl to dažnai apgailestaujama ir padejuojama, ir ne- 
mažai iš tų, kurie pritaria tokiam auklėjimui ir mokymui, 
aiškių faktų akivaizdoje yra priversti patvirtinti, kad tai tik- 
ra teisybė. 

Mūsų prigimties silpnumas 


Žmogiška prigimtis buvo gimtosios nuodėmės sugadinta 
ir dėl to labiau linkusi į nedorybes negu į dorybes. Norint 
dorai gyventi, būtinai reikia tramdyti netvarkingus dvasios 
polinkius ir priversti, kad aistros klausytų proto. Toje kovoje 
dažnai turime paniekinti žmogiškus daiktus bei dėti daug ir 
didelių pastangų, kad protas galėtų išlaikyti savo kelią. Bet 
natūralistai ir masonai netiki tomis tiesomis, kurias mums 
Dievas apreiškė. Jie paneigia, kad pirmieji tėvai nusidėjo ir 
kad dėl to mūsų laisva valia nesanti susilpnėjusi ir labiau 
linkusi į bloga negu į gera. Atvirkščiai, jie perdeda įgimtų 
dorybių ir jų vertės pranašumą ir tik jas vienas laiko teisingu- 
mo pagrindu ir eitinu keliu. Jie negali net įsivaizduoti, kad 
reikia nuolatos ir smarkiai kovoti, kad galėtume pergalėti aistrų 
įstatymą ir smurtą. 


Malonumų evangelija 


Mes matome, kad šiandien žmogus įvairiausių malonumų 
yra viešai gundomas ir viliojamas. Yra laikraščių ir knygų, 
kurios neturi nei saiko, nei gėdos, scenos vaidinimai pasižymi 
palaidumu, meno kūriniai begėdiškai remiasi vadinamaisiais 
realizmo dėsniais, aistringai vaikomasi visokių malonumų, 0 
dorybės saldžiu miegu užliūliuojamos. Bedieviškai, nuodėmin- 
gai, bet drauge ir visiškai logiškai elgiasi tie, kurie nelaukia 
jokių dangiškų linksmybių ir mano, kad visiškai padoru pasi- 
nerti į visokius šios žemės malonumus. Tai, ką čia sakėme, 
noriu patvirtinti faktu, kuris nustebins ne tiek kaip faktas, bet 
kaip labai atviras pareiškimas. Apskritai nė vienas nėra linkęs 
taip nuolankiai klausyti sukto ir gudraus žmogaus kaip tas, 
kurio dvasia yra nusilpus ir aistrų valdžios palaužta. Dėl to 
masonų sektoje yra ir tokių, kurie nutarė ir pasiūlė, kad minia 
be jokių varžtų, visiškai laisvai turi būti prisotinta nedorybių. 
Dėl to tokią minią paskiau yra labai lengva pavergti ir su ja 
galima daryti, ką tik norima. 

Ką jie sako apie molerystę? 


Apie šeimyninį gyvenimą natūralistai sako, kad moterystė 
yra tik prekybos sutartis, kurią gali atšaukti ją sudariusieji; 
kad pasaulinė valdžia tvarko moterystės sutartis, kad auklė- 
jant jaunimą apie tikėjimą nereikia sakyti nieko tikra, kad 
kiekvienam reikia palikti visišką laisvę pasirinkti tokį tikėji- 
mą, kokį jis norės, kai jau bus suaugęs. Tam visiškai pritaria 
ir masonai, ir ne tik pritaria, bet stengiasi, kad tatai įgautų 
įstatymų galią. Dėl to daugelyje vadinamųjų katalikiškų kraš- 
tų yra įsakyta, kad santuokos yra pripažintos teisėtomis tik 
lada, kai civiliškai susituokiama; kituose kraštuose įstatymai 
leidžia divorsą, kituose vėl, kur dar tokių įstatymų nėra, de- 
damos pastangos tokius įstatymus kiek galima greičiau įvesti. 
Taigi greit ateis laikas, kai santuokos pavirs paprastomis su- 
tartimis, pakeičiamomis ir netikromis, kad, kol patiks, bus 
galima drauge gyventi, o kai nepatiks, galima bus lengvai 
išsiskirti. 


Auklėjimo pradai 


Labai vieningai masonų sekta stengiasi paimti į savo glo- 
bą jaunuomenės auklėjimą. Jie tikisi, kad jauname amžiuje 
lengvai galės palenkti jaunuolių nuomones pagal savo norus, 
ir kad niekas taip sėkmingai nepadeda išauklėti valstybės jau- 
nimo, kad vykdytų jų planus, kaip mokykla. Dėl to jaunuo- 
menės auklėjimą ir mokymą nori sau pasiimti visą ir nenori 
jokios Bažnyčios įtakos nei mokslo, nei drausmės srityje. Dau- 
gelyje kraštų jie taip sutvarkė, kad jaunuomenės auklėjimas ir 
mokymas yra išimtinai pasauliečių rankose ir kad jų dorovės 
moksle nieko nebūtų minima apie svarbiausias ir švenčiausias 
žmogaus pareigas Dievui. 


Politika 


Toliau jie skelbia tokį politikos mokslą, kuriuo natūralistai 
sako, kad visi žmonės turi vienodas teises ir yra visais atvejais 

vienodose sąlygose, kad kiekvienas iš prigimties yra laisvas, 
kad niekas neturi teisės kitam įsakyti, kad yra smurto veiks- 
mas reikalauti klausyti bet kokio autoriteto, kuris nėra pačių 
žmonių iškeltas. Taigi pagal tokią prielaidą viskas priklauso 
liaudžiai, valdžia laikosi liaudies įsakymu arba sutikimu; jei 
liaudis nori pakeisti valdžią, valdovai yra teisėtai pašalinami. 
Visų teisių ir pilietinių pareigų šaltinis yra arba liaudis, arba 
valdžios autoritetas, kai valdžia yra sudaryta pagal pastaruo- 
sius mokslus. Taip pat yra manoma, kad valstybė turi būti be 
Dievo; dėl įvairių tikybų, tai nėra priežasties, dėl kurios viena 
turėtų pirmenybę prieš kitas, ir todėl visos tikybos turi būti 
vienodai traktuojamos. 


Viso to pasekmė - komunizmas 


Nereikia nė įrodymų, kad tokį mokslą išpažįsta ir priima 
masonai. Jie norėtų sudaryti valstybę pagal tokio mokslo nu- 
rodymus ir pavyzdžius. Visai netolimoje praeityje jie viešai 
stengėsi įgyvendinti visa tai visomis savo jėgomis ir turimo- 
mis priemonėmis. Tuo būdu jie parengia kelią kitiems, akiplė- 
šiškesniems žmonėms, kurie skubinasi net blogesnius dalykus 
įgyvendinti, būtent sulyginti ir padaryti viską bendra: suly- 
ginti visus luomus ir panaikinti nuosavybę. 


Masonerija yra stabmeldybė 


Kas yra masonų sekta ir kokie yra jos tikslai, pakankamai 
paaiškėja iš tos trumpos jų mokslo santraukos, kurią čia pa- 
teikėme. Jų pagrindinės dogmos — tiesos yra tokios priešin- 
gos protui, kad negali būti nieko baisesnio. Jie norėtų sunai- 
kinti tikėjimą ir Bažnyčią, kurią pats Dievas įsteigė ir užtikri- 
no, kad ji niekad nebus sugriauta, nes Jis Pats ją globoja, ir 
po aštuoniolikos šimtmečių norėti atgal sugrąžinti stabmel- 
džių gyvenimo būdą ir papročius yra kvailos ir akiplėšiškos 
nedorybės ženklas. Tiesiog baisu ir nepakenčiama, kad jie 
nori atmesti visa tą gera, kurį Jėzus Kristus savo gailestingu- 
mu užpelnė ne tik atskiriems žmonėms, bet šeimai ir ben- 

druomenei, — geradarystes, kurios, net krikščionybės priešų 
nuomone ir liudijimu, yra labai didelės. Tose neprotingose ir 
nedorose pastangose mes galime įžvelgti nepermaldaujamą 
neapykantos ir keršto dvasią, kuria pats šėtonas yra užsidegęs 
prieš Jėzų Kristų. Taigi rūpestingos masonų pastangos su- 
griauti pagrindines teisingumo ir dorovės įstaigas ir bendra- 
darbiauti su tais, kurie tarytum tikri gyvuliai norėtų daryti tik 
tai, kas jiems patinka, veda į negarbingos ir nelaimingos žmo- 
nių giminės pražūtį. 


Pavojai visuomenei 


Blogybės taip pat didėja kartu su pavojais, kurie grasina 
šeimos ir visuomenės gyvenimui. Kaip Mes jau pirma parodė- 
me, moterystėje, beveik visų tautų įsitikinimu, yra kažkas 
šventa ir religinga. Dievo įstatymais moterystė yra neišardo- 
ma. Jei iš moterystės atimtume šventumo žymę ir padarytu- 
me ją išardomą, susilauktume didelių šeimyninių bėdų ir su- 
irutės. Taip iš moters būtų atimtas jos orumas, vaikai liktų be 
globos, ir būtų sugriautas jų gyvenimas. Visuomenės reika- 
luose nekreipti dėmesio į tikėjimą ir valstybinėje administra- 
cinėje srityje nepaisyti Dievo, lyg Jo visiškai nebūtų, tai ne- 
apgalvojimas, kokio nepadarė net stabmeldžiai, nes tautų šir- 
dyse ir sielose dievybės pažinimas ir viešas tikėjimas buvo 
taip tvirtai įdiegti, kad žmonės galvojo, jog būtų lengviau 
rasti miestą be mūrų negu be Dievo. Iš tiesų žmonių bendruo- 
menė, kuriai iš prigimties mes esame skirti, yra sukurta gam- 
tos Autoriaus — Dievo; ir iš Jo, kaip prado ir šaltinio, nuola- 
tos ir visu smarkumu teka nesuskaitomos geradarystės, kurių 
bendruomenė yra pertekusi. Kaip kiekvienam iš mūsų stiprus 
prigimties balsas liepia pamaldžiai ir šventai garbinti Dievą, 
kaip gyvybės ir kiekvieno gėrio Davėją, taip dėl tos pačios 
priežasties tautos ir valstybės privalo Jį garbinti. Dėl to yra 
aišku, kad tie, kurie išlaisvina visuomenę nuo visų tikybinių 
pareigų, pasielgia ne tik neteisingai, bet dargi tamsuoliškai ir 
kvailai. 

Visuomenės paklusnybės pagrindas 


Kaip žmonės pagal Dievo valią yra gimę visuomeninei 
sąjungai ir draugijai, ir kaip galia valdyti yra taip reikalingas 
visuomenės ryšys, kad, jį atėmus, bendruomenė iškart suby- 
rėtų, tai išeina, kad iš Jo, Kuris yra bendruomenės Kūrėjas, 
turi kilti autoritetas valdyti, taigi tas, kuris valdo, yra tarytum 
Dievo tarnas. Dėl to, kaip žmonių visuomenės tikslas ir pri- 
gimtis reikalauja, yra teisinga klausyti teisėtų teisėtos val- 
džios įsakymų, kaip yra teisinga klausyti Dievo, Kuris viską 
valdo; ir yra labai neteisinga nuomonė, kad liaudis esą turi 
galią neklausyti, jei jai nepatinka. 


Teisinga ir klaidinga lygybė 


Nė vienas neabejoja, kad visi žmonės yra lygūs, kalbant 
apie jų bendrą kilmę ir prigimtį arba galutinį tikslą, kurį turi 
kiekvienas pasiekti, arba teises ir pareigas, kurios iš to kyla. 
Bet, kaip ne visų yra vienodi sugebėjimai, kaip vienas skiriasi 
nuo kito dvasios ir kūno galiomis, kaip daug yra elgesio, 
polinkių, būdo skirtingumų, yra labai priešinga sveikam pro- 
tui stengtis visiems taikyti tas pačias priemones ir visuome- 
nės gyvenime norėti pritaikyti visišką lygybę. Kaip tobulas 
kūnas yra sudėtas iš įvairių narių, kurie, nors turi skirtingą 
išvaizdą ir paskirtį, sujungti ir paskirti į savo vietą, sudaro 
junginį, gražų pažiūrėti, tvirtą ir naudingą; ir bendruomenėje 
yra be galo daug skirtingų žmonių, kaip visumos dalių. Jei jie 
visi būtų lygūs, ir kiekvienas jų elgtųsi kaip nori, valstybė 
pasidarytų visai beformė. Bet jei skirtingų — aukštesnių ir 
žemesnių — tarnybų ir darbų žmonės tinkamai darbuosis ben- 
dram gėriui, jie sudarys natūralų gerai sutvarkytos valstybės 
vaizdą. 


Grėsmė valstybėms 


Iš neramumus keliančių klaidų, kurias Mes išdėstėme, 
reikia bijotis didžiausių pavojų valstybėms. Pašalinus Dievo 

baimę ir pagarbą dieviškiesiems įstatymams, paniekinus val- 
dovų autoritetą, davus leidimą ir patvirtinus sukilimus, mi- 
nios aistras atpalaidavus nuo įstatymų ir bausmės, būtinai 
turi prasidėti pakrikimas ir visiška suirutė. Žinoma, toks pa- 
krikimas ir suirutė yra tyčia suplanuota ir įrašyta į daugelio 
komunistinių ir socialistinių organizacijų programas; maso- 
nų sekta jų užsimojimams nėra priešinga, bet labai palanki 
jų planams ir palaiko pagrindines jų nuomones. Ir jeigu tie 
žmonės iš karto ir visur nepajėgia įgyvendinti savo kraštuti- 
nių pažiūrų, tai nepriklauso nuo jų mokslo ir valios, bet nuo 
to tvirto dieviškojo tikėjimo, kuris negali būti sunaikintas; 
taip pat ir nuo sveikai protaujančių žmonių, kurie atsisako 
būti slaptųjų organizacijų vergai ir smarkiai priešinasi jų be- 
protiškoms užmačioms. 


Liaudis ir valdovai apgauti 


O kad visi žmonės mokėtų pažinti medžius iš jų vaisių, ir 
kad pažintų blogumų, kurie mus slegia, sėklas ir šaltinius ir 
kad pamatytų pavojus, kurie kabo ant mūsų galvų! Mes turi- 
me reikalą su apgaulingu ir klastingu priešu, kuris, pataikau- 
damas liaudies ir valdovų ausims, suvedžioja juos gražiomis 
kalbomis ir saldliežuvavimais. Kad įsigytų valdovų malonę, 
masonai, neva iš draugiškumo, padaro juos savo galingais 
sąjungininkais ir padėjėjais krikščionybei griauti, ir, kad smar- 
kiau juos užsiundytų, išgalvotais šmeižtais apkaltina Bažny- 
čią, lyg ji būtų valdovų varžovė reikaluose, kurie susiję su jų 
autoritetu ir suverenitetu. Tokiomis veidmainiškomis priemo- 
nėmis užtikrinę savo saugumą ir akiplėšiškumą, pradėjo turėti 
didelę įtaką valstybių valdyme; tačiau jie yra pasiryžę su- 
griauti imperijas iš pamatų, kankinti valstybių galvas, apkal- 
tinti ir juos nuversti, kai tik jie netvarko valstybių reikalų 
taip, kaip nori masonai. Panašiai pūsdami burbulus, jie suklai- 
dina ir liaudį. Garsiai skelbdami laisvę ir viešą gerovę, jie 
sako, kad yra kalta Bažnyčia ir valstybių valdovai, kad minios 
nebuvo išlaisvintos iš nepateisinamos vergijos ir skurdo, kuris 
slėgė liaudi; ir suerzinę juos naujos tvarkos troškimu, ragina 

pulti Bažnyčią ir pasaulinę valdžią. Tačiau visi buvo skaudžiai 
apvilti. Iš tikro paprasta liaudis tapo dar labiau prispausta 
negu pirma. Savo skurde neteko net tos paguodos, kurią būtų 
turėję. Jei reikalai būtų buvę išspręsti krikščioniška dvasia, tai 
būtų pasiekta tikrai geresnių rezultatų. Bet kas kėsinasi prieš 
tvarką, kurią Dievo Apvaizda yra nustačiusi, paprastai labai 
skaudžiai nukenčia dėl savo puikybės ir sutinka sielvartą ir 
skurdą, užuot radusi trokštamą gerovę. 


Bažnyčios mokslo nauda 


Bažnyčia, jei liepia žmonėms pirmiausia ir labiau už viską 
klausyti Dievo, aukščiausio Valdovo, yra labai klaidingai su- 
prasta: sakoma, kad ji arba pavydi pasaulinei valdžiai, arba 
nori paveržti kai kurias valdovų teises. Iš tikrųjų yra atvirkš- 
čiai. Ji moko, kad tai, kas teisėtai priklauso pasaulinei val- 
džiai, turi būti atiduota su įsitikinimu ir sąžiningai. Mokyda- 
ma, kad teisė valdyti kyla iš paties Dievo, ji priduoda daugiau 
orumo pasaulinei valdžiai ir taip nemažai prisideda, palai- 
kydama piliečių paklusnybę ir jų gerą valią. Ji yra taikos 
draugė ir sutarimo palaikytoja, ji apgaubia visus savo moti- 
niška meile. Ji tik nori suteikti pagalbą mirtingam žmogui; ji 
moko, kad teisingumas derintųsi su maloningumu, teisumas 
— su autoritetu, ir, leidžiant įstatymus, būtų laikomasi nuo- 
saikumo; kad niekieno teisės nebūtų pažeistos, kad būtų 
paisoma taikos ir viešosios tvarkos; kad neturtėliams kiek 
galima pagelbėtų vieša ir privati labdara. „Bet dėl tos priežas- 
ties“, pavartojant šv. Augustino žodžius, „žmonės galvoja, ar- 
ba norėtų manyti, kad krikščioniškas mokslas yra neparankus 
valstybės gerovei, nes jie nori, kad valstybė remtųsi ne tvirto- 
mis dorybėmis, bet kad nedorybės būtų nenubaustos.“ Tu- 
rėdami prieš akis tokius faktus, ir valdantieji, ir liaudis poli- 
tiškai pasielgtų protingai, jei bendro saugumo sumetimais, 
užuot susidėjusi su masonais ir griovusi Bažnyčią, susidėtų su 
Bažnyčia ir atmuštų jų antpuolius. 

Popiežius pakartoja įspėjimus 


Kad ir koks būtų rytojus, šitaip išplitus blogybėms, Mūsų 
pareiga, Garbingieji Broliai, surasti vaistų. Ir kadangi Mes 
žinome, kad mūsų geriausia ir stipriausia viltis yra galioje to 
dieviškojo tikėjimo, kurio masonai juo labiau bijo, juo labiau 
jo neapkenčia, Mes manome, kad yra svarbiausia panaudoti 
tą išganingą jėgą prieš bendrą priešą. Dėl to, ką Romos po- 
piežiai, Mūsų pirmtakai, yra nutarę daryti prieš masonų sek- 
tos darbus ir kėslus ir kokias jie yra padėję pastangas atbai- 
dyti arba atitraukti žmones nuo tokių draugijų, Mes ratifikuo- 
jame ir patvirtiname visa tai savo Apaštališku autoritetu; ir, 
pasitikėdami gera krikščionių valia, Mes prašome, ir maldau- 
jame, dėl amžinojo išganymo, pagaliau būti rūpestingiems ir 
sąžiningiems ir nenukrypti šitame reikale nuo tų nurodymų, 
kuriuos yra davęs Apaštalų Sostas. 


Su masonais negali būti jokių kompromisų 


Mes prašome ir maldaujame jus, Garbingieji Broliai, su- 
jungti Jūsų pastangas su Mūsų ir tuoj stengtis sunaikinti tą 
bjaurų marą, kuris įlindęs šliaužioja valstybės gyslomis. Jūs 
turite apginti Dievo garbę ir jūsų artimo išganymą. Turėdami 
prieš akis tokią kovą, nepritrūkite nei drąsos, nei stiprybės. 
Nuo Jūsų išminties pareis, kokias priemones pavartoti, kad 
lengviau įveiktumėte sunkumus ir kliūtis, kurias sutiksite. Bet, 
kaip pridera Mūsų autoritetingai pareigai, Mes patys turime 
nurodyti vieną kitą praktišką veikimo būdą. Mes norėtume, 
kad pirmutinė jūsų veikimo taisyklė būtų nuplėšti masonams 
kaukę ir parodyti juos tokius, kokie jie iš tikrųjų yra; ir pa- 
mokslais, ir ganytojų laiškais apšvieskite žmones, nurodykite, 
kokių suktų priemonių imasi tokios draugijos, kad suvedžiotų 
žmones ir suviliotų juos įstoti į jų gretas; kaip sugedusios yra 
jų nuomonės ir kaip nedori jų darbai. Kaip Mūsų pirmtakai 
jau daugelį sykių kartojo, tegu nė vienas negalvoja, kad jis 
galėtų dėl kai kurių priežasčių priklausyti masonų sektai, jei 
jis brangina savo katalikišką vardą ir savo amžinąjį išganymą. 

Tegu nė vienas nepasiduoda apgaunamas tariamo padorumo. 
Gal kai kam atrodo, kad masonai nereikalauja nieko, kas bū- 
tų atvirai priešinga tikėjimui ir dorovei; kadangi sektos visuo- 
tinis principas ir tikslas yra nedoras ir kriminalinis, susidėti su 
tokiais žmonėmis arba kaip nors jiems padėti negali būti tei- 
sėta. 


Sveiko tikybos mokslo reikalingumas 


Toliau reikia nuolatos ir uoliai skatinti žmones, kad stro- 
piai mokytųsi tikėjimo tiesų; todėl Mes rimtai patariame, kad 
atitinkamais raštais ir kalbomis žmonės būtų išmokyti pagrin- 
dinių šventų krikščioniškosios filosofijos tiesų. To pasekmė 
— žmonių protai bus mokymu pagydyti ir apsaugoti nuo 
įvairių klaidų ir nedorybių, ypač dabartiniais nevaržomos spau- 
dos laisvės ir nepasotinamo mokslo troškimo laikais. 


Suvienytos dvasininkų ir pasauliečių pastangos 


Iš tikrųjų tai yra labai didelis ir sunkus darbas, bet kunigai 
pasidalys tuo darbu, jei jūsų rūpesčiu jie yra tam tinkamai 
parengti ir išmokslinti. Tame gerame ir svarbiame darbe turi 
talkininkauti taip pat ir tie uolūs pasauliečiai, kurie yra pasi- 
žymėję tikėjimo ir savo krašto meile ir yra išsilavinę ir dori 
žmonės. Suvienytomis dvasininkų ir pasauliečių pastangomis 
stenkitės, Garbingieji Broliai, kad žmonės tikrai pažintų ir 
pamiltų Bažnyčią. Juo labiau jie pažins ir mylės Bažnyčią, juo 
labiau šalinsis klastingų draugijų. 


Šv. Pranciškaus idealas 


Ne be priežasties Mes pasinaudojame šia proga pabrėžti, 
kad Šv. Pranciškaus tretininkų brolija, kurios drausmę Mes 
neseniai išmintingai sušvelninome, turėtų būti plečiama ir re- 
miama, nes toji brolija pagal jos steigėjo mintį kviečia žmo- 
nes pasekti Jėzaus Kristaus dvasia, skatina pamilti Bažnyčią ir 
puoselėti visas krikščioniškąsias dorybes; dėl to ji turės dide- 

lę įtaką bendruomenei nuo užsikrėtimo nedorų draugijų nuo- 
dais. Taigi stiprinkime ir plėskime tą šventą sodaliciją. Tarp 
daugelio gerų vaisių, kuriuos ji neša, pakreips žmones į lais- 
vę, brolybę ir teisių lygybę; ne taip, kaip masonai klaidingai 
įsivaizduoja, bet taip, kaip Jėzus Kristus užpelnė žmonių gi- 
minei ir kaip šv. Pranciškus siekė. Mes laisvę suprantame 
kaip Dievo vaikų laisvę, kuria mes galime būti laisvi nuo šėto- 
no ir nuo mūsų aistrų — dviejų mūsų pagrindinių priešų; 
brolybę suprantame tokią, kurios šaltinis yra Dievas, visų ben- 
dras Kūrėjas ir Tėvas; lygybę suprantame tokią, kuri būtų 
paremta teisingumu ir artimo meile, kuri nepanaikintų žmo- 
nių skirtingumų, bet gyvenimo, pareigų ir paskirčių įvairumu 
sudarytų tokią bendruomenę ir tokią harmoniją, kuri savaime 
siektų bendro valstybės gėrio ir orumo. 


Atkurti katalikiškas gildijas - unijas 


Dabar turime omeny mūsų pranokėjų išmintingai su- 
galvotą, bet ilgainiui apleistą darbininkų pagalbos būdą, ku- 
rį būtų galima senu pavyzdžiu atnaujinti ir pritaikyti laikų 
dvasiai, būtent darbininkų draugijas, arba unijas, kurios, 
vadovaudamosi tikėjimo dvasia, saugotų materialinius ir dva- 
sinius darbininkų reikalus. Jei mūsų pirmtakai seniau per 
ilgą laiką patyrė tokių organizacijų naudą, tai šiais laikais, 
jas atkūrus, būtų galima sutriuškinti sektų jėgą. Iš savo ran- 
kų darbo gyvenantys žmonės yra vertesni už visus kitus mei- 
lės ir paguodos, tačiau jiems gresia didelis pavojus būti su- 
vedžiotiems tų žmonių, kurie eina klastos ir apgaulės keliu. 
Dėl to turime stengtis kuo maloniausiai jiems padėti ir įti- 
kinti, kad įstotų į geras unijas ir draugijas ir saugotųsi blo- 
gųjų. Dėl to Mes labai trokštame, dėl mūsų žmonių išgany- 
mo ir labo, kad, mūsų vyskupams globojant, tinkama proga 
tokios unijos būtų atkurtos. Mums malonu girdėti, kad pa- 
našios meistrų ir darbininkų draugijos daugelyje vietų jau 
įsteigtos, kad tuo būdu galėtų padėti padoriems darbinin- 
kams globoti ir aprūpinti savo vaikus ir šeimas ir ugdytų jų 

pamaldumą, krikščionybės mokslą ir dorą gyvenimą. Šioje 
srityje negalima nepaminėti pavyzdingos Šv. Vincento drau- 
gijos, kuri taip gražiai pasitarnavo žemesnės klasės žmonėms. 
Jos darbai ir tikslai yra gerai žinomi: šelpti vargšus ir 
skurdžius. Toji draugija dirba labai sumaniai ir kukliai, ir juo 
mažiau ji garsinasi, juo yra tinkamesnė vykdyti krikščioniš- 
kajai artimo meilei ir pagelbėti kenčiantiesiems. 


Ypatingas dėmesys jaunimui 


Kad galėtume lengviau pasiekti užsibrėžto tikslo, ypatingai 
jūsų globai patikime ir pavedame jaunimą, kaip žmonijos at- 
eities viltį. Pašvęskite didžiausią savo rūpesčių dalį jaunimui 
mokyti į auklėti. Joks atsargumas nėra perdėtas saugojant 
juos nuo mokytojų ir mokyklų, kurios atsiduoda pragaištingų 
sektų kvapu. Tegu jūsų vadovaujami tėvai, tikybos mokytojai 
ir kunigai, dirbantys sielų išganymo darbą, panaudoja kiek- 
vieną progą, mokydami krikščionybės mokslo, įspėti savo auk- 
lėtinius ir parodyti tų draugijų nedorumą, kad jie laiku jas 
pažintų ir saugotųsi įvairių klastingų pinklių, kuriomis jų pa- 
siuntiniai suvilioja žmones. Jaunuomenės mokytojai ir auklė- 
tojai pasielgs labai protingai, jei pajėgs įskiepyti jaunimui 
pasiryžti niekados nestoti į jokią draugiją be tėvų žinios arba 
nepasitarus su klebonu ar dvasios vadovu. 


Melstis ir veikti 


Mes puikiai žinome, kad net mūsų suvienytų pastangų 
nepakaks išrauti blogio sėklai iš Viešpaties lauko, jei dieviš- 
kasis vynuogyno Mokytojas mūsų nepasigailės ir neparems 
mūsų pastangų. Dėl to mes turime nuolankiai ir rūpestingai Jį 
maldauti, kad mums padėtų šiame didžiajame pavojuje ir rei- 
kale. Masonų sekta rodosi akiplėšiška ir išdidi savo pasiseki- 
mais, ir, atrodo, nėra ribų jos užsispyrimui ir savavaliavimui. 
Jos sekėjai, susivieniję nedoromis sutartimis ir slaptais susita- 
rimais, padeda vienas kitam ir padrąsina vieni kitus blogiems 
darbams. Tokie smarkūs puolimai reikalauja taip pat gintis 

nuo jų. Visi geros valios žmonės turėtų sudaryti kiek galima 
didesnę veikimo ir maldos draugiją. Dėl to mes juos mal- 
daujame ir prašome, kad vieningomis širdimis sustiprintų sa- 
vo gretas ir būtų nepajudinami prieš einančią priekin tamsiąją 
sektos jėgą, kad maldaudami pakeltų savo rankas į Dievą, 
kad krikščionių vardas gražiai žydėtų, kad Bažnyčia galėtų 
džiaugtis reikalinga laisve, kad sugrįžtų paklydėliai, kad klai- 
da užleistų vietą tiesai ir nedorybė — dorybei. 

Pasikvieskime sau padėjėja ir užtarėja Mergelę Mariją, 
Dievo Motiną, kad Ji, kuri nuo savo prasidėjimo valandos 
nugalėjo šėtoną, parodytų savo galią toms nedoroms sek- 
toms, kuriose yra atgaivinta užkrečiama velnio dvasia su jo 
neištikimybe ir apgaule. Maldaukime šv. Mykolą, dangiškųjų 
angelų kunigaikštį, kuris nugalėjo pragariškąjį priešą, ir šv. 
Juozapą, Švenčiausiosios Mergelės Sužadėtinį ir dangiškąjį Ka- 
talikų Bažnyčios globėją, didžiuosius apaštalus Petrą ir Povi- 
lą, krikščionių tikėjimo tėvus ir garbingus pergalėtojus. Jų 
užtariami ir susivieniję ištverminga malda, Mes tikimės, kad 
Dievas mūsų pasigailės ir tinkamu laiku pagelbės žmonių gi- 
minei, kuri yra šitiek pavojų apsupta. 

Kaip dangiškų dovanų ir Mūsų maloningumo laidą, Mes 
maloniai suteikiame Viešpatyje Apaštališkąjį Palaiminimą jums, 
Garbingieji Broliai, kunigams ir visiems jūsų rūpesčiams pa- 
vestiesiems. 

Duota Šv. Petro Bazilikoje, Romoje, 1884 metų balandžio 
mėnesio 20 dieną, šeštaisiais Mūsų popiežiavimo metais. 

